**PASKAIDROJUMA RAKSTS**

**Par Jelgavas novada pašvaldības 2024.gada .\_\_\_\_\_ saistošajiem noteikumiem Nr.\_ “Par izglītojamo ēdināšanas maksas atvieglojumiem Jelgavas novada pašvaldības dibinātajās izglītības iestādēs”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošie noteikumi (turpmāk- Noteikumi) tiek izdoti saskaņā ar Pašvaldību likuma 44. panta otro daļu, Izglītības likuma 17. panta trešās daļas 11. punktu, kas nosaka, ka pašvaldība nosaka tos izglītojamos, kuru ēdināšanas izmaksas sedz pašvaldība.  Noteikumu izdošanas mērķis ir noteikt izglītojamo loku, kam ir tiesības saņemt Jelgavas novada pašvaldības (turpmāk - Pašvaldības) ēdināšanas pakalpojuma maksas atvieglojumus, atvieglojumu veidus, apmēru un piešķiršanas kārtību, lēmumu apstrīdēšanas kārtību.  Noteikumu izdošanas nepieciešamība pamatojama ar Izglītības likuma 17. panta trešās daļas 11. punktu, kas nosaka, ka pašvaldība rūpējas par izglītojamo profilaktisko veselības aprūpi un nodrošina pirmo palīdzību tās padotībā esošajās izglītības iestādēs Ministru kabineta noteiktajā kārtībā, kā arī nosaka tos izglītojamos, kuru ēdināšanas izmaksas tā sedz.  Līdz šim kārtību, kādā Pašvaldība sniedza izglītojamajiem ēdināšanas maksas atvieglojumus, kā arī to apmēru noteica Jelgavas novada domes 2022. gada 27. jūlija saistošie noteikumi Nr. 27 "Par izglītojamo ēdināšanas maksas atvieglojumiem Jelgavas novada pašvaldības dibinātajās izglītības iestādēs", kas izdoti saskaņā ar likumu "Par pašvaldībām" un Izglītības likumu.  2023. gada 1. janvārī spēkā stājās Pašvaldību likums un spēku zaudēja likums "Par pašvaldībām". Pašvaldību likuma pārejas noteikumu 6. punkts nosaka, ka dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu. |
| 1. Fiskālā ietekme uz pašvaldības budžetu | Noteikumu izpildei plānoti naudas līdzekļi Pašvaldības 2024. gada budžetā.  Tiek prognozēts, ka noteikumu īstenošanai par periodu no 2024. gada septembra līdz decembrim nepieciešami budžeta līdzekļi par kopējo summu 219 948 *euro*. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Sociālā ietekme – saistošie noteikumi veicinās finansiālu un sociālu atbalstu ģimenēm ar bērniem, kā arī mazaizsargātām iedzīvotāju kategorijām – personām ar invaliditāti, trūcīgajiem, maznodrošinātajiem, daudzbērnu ģimenēm, kas apgūst izglītības programmu Jelgavas novada pašvaldības administratīvajā teritorijā esošajās izglītības iestādēs .  3.2. ietekme uz vidi – nav;  3.3. ietekme uz iedzīvotāju veselību – saistošie noteikumi veicinās izglītojamo veselīga un līdzsvarota uztura pieejamību;  3.4. ietekme uz uzņēmējdarbības vidi pašvaldības teritorijā – nav;  3.5. ietekme uz konkurenci – nav. |
| 1. Ietekme uz administratīvajām procedūrām un to izmaksām | Noteikumi neparedz papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem | Noteikumu izpilde neietekmēs Pašvaldībai pieejamos cilvēkresursus un tiks īstenots esošo funkciju un resursu ietvaros. |
| 1. Informācija par izpildes nodrošināšanu | Noteikumu izpildes nodrošināšanai nav plānots veidot jaunas Pašvaldības institūcijas. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Noteikumu īstenošanas izmaksas ir atbilstošas iecerētā mērķa sasniegšanai – iedzīvotāju interesēs īstenot Jelgavas novada pašvaldības brīvprātīgo iniciatīvu, sniedzot finansiālu un sociālu atbalstu ģimenēm ar bērniem, kuri apgūst izglītības programmu Jelgavas novada pašvaldības dibinātajās Izglītības iestādēs.  Izglītojamie, kas nav minēti Noteikumu 4. punktā un ir no trūcīgas vai maznodrošinātas mājsaimniecības, brīvpusdienu pabalstu saņem saskaņā ar spēkā esošajiem Pašvaldības saistošajiem noteikumiem “Par sociālās palīdzības nodrošināšanu zemu ienākumu mājsaimniecībām". |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un sniegtu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē www.jelgavasnovads.lv. Periods viedokļa izteikšanai noteikts divas nedēļas no publicēšanas dienas. Laiks viedokļa izteikšanai bija noteikts no 2024. gada \_\_.\_\_ līdz \_\_.\_\_.  Publicēšanas laikā par saistošo noteikumu projektu (tika/netika) saņemti iedzīvotāju viedokļi. |

Domes priekšsēdētāja pienākumu izpildītāja I.Vītola